Star Wars: Poslední Jediovia

Star Wars: Poslední Jediovia (známy aj ako Star Wars: Epizóda VIII – Poslední Jediovia) je americký epický sci-fi film, uvádzaný aj ako Epizóda VIII zo série Star Wars, ktorý napísal a režíroval Rian Johnson. Je to druhý film v "sequel" trilógii; prvým filmom je Star Wars: Sila sa prebúdza (2015). Postavy z predchádzajúceho filmu (resp. filmov) hrajú v hlavných úlohách Mark Hamill, Carrie Fisher, Adam Driver, Daisy Ridley, John Boyega, Oscar Isaac, Andy Serkis,
Lupita Nyong'o, Domhnall Gleeson, Anthony Daniels a Gwendoline Christie. Nové postavy hrajú Kelly Marie Tran, Benicio del Toro a Laura Dern. The Last Jedi je posledným filmom Carrie Fisher, ktorá zomrela v decembri 2016 a bol venovaný jej pamiatke. Pokračovanie Star Wars Epizóda IX je naplánovaná na rok 2019.

Film mal svetovú premiéru 9. decembra 2017 v Los Angeles, 14. decembra 2017 na Slovensku a 15. decembra 2017 v USA.

Obsadenie
 Mark Hamill ako Luke Skywalker, mocný Majster Jedi, ktorý sám odišiel žiť do vyhnanstva na planétu Ahch-To. Je rozhodnutý nechať Jediov zaniknúť.
 Carrie Fisher ako Leia Organa, Lukova sestra, princezná Alderaanu a vedúca generálka Odporu. The Last Jedi je jej posledným filmom potom, čo náhle zomrela 27. decembra 2016. Pred jej smrťou však stihla nakrútiť všetky scény.
 Adam Driver ako Kylo Ren (Ben Solo), lojálny služobník Najvyššieho vodcu Snoka, ktorý využíva temnú stranu Sily a je veliteľom rádu Ren. Narodil sa ako syn Hana Sola a Leie Organa, synovec Luka Skywalkera a vnuk Anakina Skywalkera a Padmé Amidaly.
 Daisy Ridley ako Rey, zberačka z púštnej planéty Jakku, ktorá je schopná ovládať Silu, pridala sa k Odporu a ide vyhľadať Luka Skywalkera.
 John Boyega ako Finn, bývylý stormtrooper Prvého Rádu, ktorý sa pridal na stranu Odporu.
 Oscar Isaac ako Poe Dameron, pilot bojových stíhačiek X-wing v Odpore.
 Joonas Suotamo ako Chewbacca, kopilot lode Millenium Falcon.
 Andy Serkis ako Najvyšší vodca Snoke, mysteriózny vodca Prvého Rádu a majster Kyla Rena.
 Lupita Nyong'o ako Maz Kanata, pirátka a dlhoročná priateľka Hana Sola a Chewbaccu.
 Domhnall Gleeson ako Generál Hux,  najvyššý generál Prvého Rádu.
 Anthony Daniels ako C-3PO, humanoidný protokolárny droid v službách Leie Organa.
 Gwendoline Christie ako Kapitánka Phasma, veliteľka stormtrooperov Prvého Rádu.
 Kelly Marie Tran ako Rose Tico, členka Odporu, ktorá pracuje pre údržbu.
 Laura Dern ako Vice-Admirálka Amilyn Holdo v Odpore.
 Benicio del Toro ako DJ, lamač kódov a zločinec z podsvetia.
 Frank Oz ako Yoda, bývalý veľmajster jedi a majster Luka Skywalkera, ktorý sa po smrti stal duchom.

Produkcia
V novembri 2014 bolo potvrdené, že film sa bude nakrúcať v Pinewood Studios neďaleko Londýna.http://deadline.com/2014/11/star-wars-to-shoot-again-at-pinewood-1201280325/ V septembri 2015 Benicio del Toro prezradil, že nakrúcať sa začne v marci 2016.http://www.empireonline.com/movies/news/benicio-del-toro-confirms-casting-star-wars-episode-viii/ Neskôr však producentka Kathleen Kennedy potvrdila začiatok nakrúcania na január 2016.http://www.standard.co.uk/showbiz/celebrity-news/star-wars-producer-kathleen-kennedy-confirms-that-entire-cast-will-return-for-eighth-film-a3139911.html Produkčné práce v Pinewood Studios, konkrétne 007 Stage, začali 15. novembra 2015.http://collider.com/assassins-creed-movie-things-to-know/ V januári 2016 sa nakrúcanie posunulo na február 2016 kvôli úpravám scenára.http://movieweb.com/star-wars-8-script-rewrites-force-awakens-characters/ 10. februára 2016 generálny riaditeľ Disney Bob Iger potvrdil, že film sa začal nakrúcať.http://ew.com/article/2016/02/10/star-wars-episode-viii-production/ Od 9. do 16. marca 2016 sa nakrúcalo v Dubrovníku.http://www.croatiaweek.com/video-star-wars-episode-viii-starts-shooting-in-dubrovnik-this-week/https://dorksideoftheforce.com/2016/03/26/star-wars-episode-viii-filming-update-luke-in-a-casino-poe-takes-charge/ Neskôr v máji sa nakrúcalo v Írsku.http://www.telegraph.co.uk/news/2016/03/20/star-wars-episode-viii-brings-power-of-the-force-to-new-location/ Hlavná časť nakrúcania sa skončila 22. júla 2016, pričom Lupita Nyong'o ešte v septembri 2016 nemala nakrútené svoje scény.

Hudba
John Williams, ktorý zložil hudbu aj pre predchádzajúce filmy Star Wars mal na starosti hudbu aj pre tento film.http://www.theverge.com/2016/8/16/12497252/john-williams-scoring-star-wars-episode-8 Soundtrack k filmu bol vydaný v deň americkej premiéry 15. decembra 2017.

Uvedenie
V marci 2015 bolo oznámené, že film bude mať premiéru 25. mája 2017.https://www.usatoday.com/story/life/movies/2015/03/12/star-wars-episode-viii-movie/70212574/ Neskôr bola premiéra presunutá na 15. december 2017 v USA.http://www.starwars.com/news/star-wars-episode-viii-to-open-december-15-2017

Kinopremiéru na Slovensku zabezpečil filmový distribútor Saturn Entertainment.

KinopremiéraRozpočet filmuZárobok  USA  Slovensko  USA  Slovensko Celosvetovo 15. december 2017 14. december 2017 200 000 000 $ 620 131 021 $ 1 024 583 $http://www.boxofficemojo.com/movies/?page=intl&id=starwars8.htm 1 332 595 945 $

Referencie

Externé odkazy



Kategória:Hviezdne vojny - filmy
Kategória:Filmy z 2017
Kategória:Filmy podľa názvu
Kategória:Sci-fi filmy USA